شہید منٰی ڈاکٹر غلام محمد فخرالدین کی دوسری برسی کل قمراہ میں منائی جائیگی

ڈاکٹر غلام محمد فخرالدین کی علمی، تحقیقی، تنظیمی، سیاسی اور اجتماعی خدمات کو خراج تحسین پیش کرنے کے لیے ایک عظیم الشان تعزیتی پروگرام ایم ڈبلیو ایم کے زیراہتمام منعقد ہوگا۔

خبر کا کوڈ: ۴۲۹۷۶۷

تاریخ: ۰۲ آذر ۲۰۱۷ - ۱۳:۰۸

رسا نیوز ایجنسی کی رپورٹ کے مطابق، آل سعود کی مجرمانہ غفلت کے سبب دو سال قبل دوران حج پیش آنے والے افسوسناک سانحے میں جہاں دنیائے اسلام کی عظیم شخصیات شہید ہوئیں، وہیں پاکستان کے نامور عالم دین، محقق، مدافع ولایت، اتحاد امت کے داعی حجت الاسلام ڈاکٹر غلام محمد فخرالدین بھی شہید ہوئے۔

شہدائے سانحہ منٰی کی مظلومانہ اور جانگداز شہادت کی پہلی دوسری برسی کی مناسبت سے نیز شہید ڈاکٹر غلام محمد فخرالدین کی علمی، تحقیقی، تنظیمی، سیاسی اور اجتماعی خدمات کو خراج تحسین پیش کرنے کے لیے ایک عظیم الشان تعزیتی پروگرام مجلس وحدت مسلمین گلگت بلتستان کے زیراہتمام منعقد کیا جائے گا۔ جس میں علماء، زعماء اور دانشور حضرات شہید کی ثمر بخش زندگی کے گوشوں کو اجاگر کریں گے۔

اس تعزیتی پروگرام میں گلگت بلتستان بھر کے علمائے کرام اور دانشواران شرکت کریں گے۔ واضح رہے کہ شہید غلام محمد فخرالدین کی دوسری برسی حسب سابق انکے آبائی گاوں قمراہ میں ہی منائی جائے گی۔ /۹۸۸/ ن۹۴۰